დომინიკ ლანჟევინი

დომინიკ ლანჟევინი (დაიბადა 24 ივლისი, 1947 ანგულემი, შარანტას დეპარტამენტი, საფრანგეთი)  — ფრანგი მკვლევარი  ფიზიკური ქიმიის მიმართულებით. სამეცნიერო კვლევების ეროვნული ცენტრის (National de la Recherche Scientifique Centre)  კვლევითი დირექტორი.  თხევადი ურთიერთქმედების ჯგუფის ხელმძღვანელი პარიზის უნივერსიტეტის მყარი მდგომარეობის ფიზიკის ლაბორატორიაში.   2013 წლიდან 2021 წლამდე იკავებდა ევროპის სამეცნიერო ფონდის ევროპის კოსმოსური მეცნიერების კომიტეტის საბუნებისმეტყველო და ფიზიკურ მეცნიერებათა კომიტეტის თავმჯდომარის თანამდებობას. 

 ადრეული წლები. განათლება 
მორის კრუშონის და ჟაკლინ მოჟანის ქალიშვილი დომინიკ ან-მარი კრუშინი დაიბადა საფრანგეთის ქალაქ ანგულემში. 1969 წელს ცოლად გაჰყვა მიშელ ლანჟევინს.

დომინიკმა მიიღო დოქტორის ხარისხი პარიზის  ქალთა École Normale Supérieure -ში (ENS Sèvres)  და დაკავდა პოსტდოქტორანტურული კვლევებით პიერ ჟილ დე ჟენის ლაბორატორიაში კოლეჯ დე ფრანსში. 

 კარიერა 
1970-იან წლებში დომინიკმა დააარსა ზედაპირული აქტიური ნივთიერებების ჯგუფი École Normale Supérieure-ში. 1990-იანი წლების დასაწყისში ჩამოაყალიბა კვლევითი ჯგუფი Films de tensioactifs flexibles. 1994 წლიდან 1998 წლამდე ლანჟევინი  ბორდოში ხელმძღვანელობდა პოლ პასკალის ცენტრს. 1992 წლიდან 1993 წლამდე იკავებდა ევროპის კოლოიდური და ინტერფეისის საზოგადოების პრეზიდენტის თანამდებობას.

 კვლევა 
მეცნიერის კვლევის საგანს წარმოადგენს რბილი მატერიის ფიზიკის ექსპერიმენტულ შესწავლა, მათ შორის თხევადი კრისტალური ზედაპირების, სურფაქტანტი-პოლიმერული ნარევების, ნანონაწილაკების ზემოქმედება ქაფებზე, ქაფის დრენაჟი და საპნის ფენის დრენაჟი და ულტრა დაბალი დაძაბულობის სურფაქტანტი-ზეთი-წყლის სისტემების ზედაპირული რეოლოგია.    

დომინიკ ლანჟევინმა მნიშვნელოვანი წვლილი შეიტანა ზედაპირების მექანიკურ თვისებებსა და ქაფისა და ემულსიების სტაბილურობას შორის კავშირის შესწავლაში. მის ნაშრომს ფართო გამოყენება აქვს მრეწველობასა და მედიცინაში, განსაკუთრებით საკვებისა და მედიკამენტების მომზადებაში, სარეცხი საშუალებების, სამშენებლო მასალების, ხანძარსაწინააღმდეგო, მინერალების მოპოვებაში, დამაბინძურებლების აღდგენასა და ბირთვული ნარჩენების დამუშავებაში.  იგი ასევე თანამშრომლობდა ევროპის კოსმოსურ სააგენტოსთან (ESA), რომელიც ხელმძღვანელობდა მიკროგრავიტაციაში ქაფის ქცევის შემსწავლელ საერთაშორისო გუნდს,  FOAM-C  (ქაფი და ოპტიკური მექანიკა - მსხვრევა) ექსპერიმენტში.  

 ჯილდოები 
ლანჟევინს მიღებული აქვს არაერთი ჯილდო, მათ შორის: სამეცნიერო კვლევების ეროვნული ცენტრის (CNRS) ვერცხლის მედალი, კაშა მიტალის პრიზი ხსნარებში ზედაპირული აქტიური აგენტების შესწავლისთვის, აგრეთვე  L'Oréal-UNESCO-ს ჯილდო ქალებისთვის მეცნიერებაში, "სარეცხი საშუალებების, ემულსიების და ქაფის ფუნდამენტური გამოკვლევებისთვის"(2005) და  ევროპის კოლოიდური და ინტერფეისის საზოგადოების  (European Colloid & Interface Society) ოქროს მედალი — Overbeek 2012.  

2009  წელს  ევროკომისიიდან დასახელდა ევროპის ელჩად კრეატიულობისა და ინოვაციების საკითხებში.

 სქოლიო 

კატეგორია:დაბადებული 24 ივლისი
კატეგორია:დაბადებული 1947
კატეგორია:ფრანგი ქიმიკოსები
კატეგორია:ფრანგი ფიზიკოსები
კატეგორია:ქალი მეცნიერები ეროვნების მიხედვით
კატეგორია:ცოცხალი ადამიანები